ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043930

ขอให้แก้ไขปัญหาไฟฟ้าส่องสว่างริมทางดับ และตีเส้นจราจร บริเวณ สี่แยกจุดตัดระหว่างถนนรัชดาภิเษกกับถนนราช จุดสังเกต เดินทางมาจากแยกท่าพระ เพื่อมุ่งหน้าไปยังห้างสรรพสินค้าเดอะมอลล์ไลฟ์สโตร์ ท่าพระ ซึ่งบริเวณดังกล่าวจะอยู่ก่อนถึงห้างสรรพสินค้าฯ เนื่องจากบริเวณดังกล่าว มีโครงการก่อสร้างอุโมงค์รัชดา-ราชพฤกษ์ ซึ่งปัจจุบันดำเนินการก่อสร้างเสร็จสิ้นเรียบร้อยแล้ว แต่ผู้ร้องพบเห็นว่าไฟฟ้าส่องสว่างจำนวนหลายต้น (ไม่ทราบจำนวนที่แน่ชัด) ดับทั้งด้านบนถนนและใต้สะพาน (บันทึกตามที่ผู้ร้องแจ้ง) อีกทั้งไม่มีการตีเส้นจราจร ทำให้ช่วงเวลากลางคืนค่อนข้างมืด ส่งผลให้ประชาชนไม่สามารถสัญจรผ่านไป-มาได้อย่างสะดวก และเมื่อจอดรถจะมองเห็นไม่ชัดเจน ผู้ร้องจึงเกรงว่าจะเกิดอุบัติเหตุรถชนได้ ประกอบกับบริเวณใกล้เคียงตั้งแต่หน้าห้างสรรพสินค้าเดอะมอลล์ไลฟ์สโตร์ ท่าพระ ยาวไปจนถึงสะพาน (ไม่ทราบชื่อแน่ชัด) ที่อยู่ใกล้กับแยกมไหสวรรย์ ประสบปัญหาไฟฟ้าส่องสว่างดับ จำนวนประมาณ 5-6 ต้น เช่นกัน ผู้ร้องพบเห็นมาเป็นระยะเวลาประมาณ 1-2 เดือนแล้ว เบื้องต้นผู้ร้องเคยแจ้งเรื่องไปยังบริษัทรับเหมาก่อสร้าง (ไม่ทราบชื่อที่แน่ชัด) แต่ยังไม่ได้รับการแก้ไขปัญหาแต่อย่างใด จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาดังกล่าวโดยเร็ว เพื่อบรรเทาความเดือดร้อนให้แก่ประชาชนที่ใช้ถนนและสัญจรผ่านบริเวณดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata